ระหว่างทางขับรถกลับเชียงใหม่เลยตลาดทุ่งเกวียนมา แต่ก่อนที่จะขึ้นขุนตาลจะมีโซนร้านไก่ย่างทางซ้ายมือหลายร้าน เวลาที่ไปถึงตอนนั้นค่อนข้างเกือบๆทุ่ม มีร้านที่เปิดอยู่เพียงไม่กี่ร้านหลังจากชะลอรถแล้วเราก็เลือกจอดหน้าร้านนี้ พอลงจากรถคุณป้าเจ้าของร้านบอกว่าเมนูบางอย่างที่ทำไว้อาจจะไม่มี นอกจากอาหารตามสั่ง แต่เราก็ต้องการแค่อาหารได้ง่ายและแน่นอนว่าต้องมีไก่อบฟางซึ่งเค้าจะใช้ไก่บ้าน คลุกเครื่องเทศแล้วนำไปอบฟาง ขายทั้งตัวในราคา 150 บาทและต้มไก่ใบมะขามอ่อน เมนูสุดท้ายก็คือผัดผักรวมง่ายๆ เพราะอาหารยกมาเสิร์ฟอย่างแรกก็คือไก่อบฟางซึ่งทำมาได้หนังแห้งเครื่องเทศเข้าเนื้อและไม่เหนียว ทานอร่อยเพลินจริงๆ ตามมาด้วยต้มไก่ใบมะขามอ่อนซึ่งรสชาติก็กลมกล่อมกำลังดี ส่วนจานสุดท้ายผัดผักรวม เราไม่ได้คาดหวังอะไรมากแต่เข็มขัดยาวจริงๆผัดผักรวมหอมกระทะรสชาติกลมกล่อม ผักอ่อน กรอบ อร่อย และที่จะลืมชมไม่ได้คือเค้าสวยของที่นี่ใช้ข้าวดีหอมนุ่มไม่เหมือนบางร้านที่เคยเจอ ถือว่าเป็นร้านที่ฝากท้องแบบสบายลิ้นและกระเพาะได้ดีทีเดียวสำหรับคนเดินทาง